Document ID: 32002L0028

Direktiva Komisije 2002/28/ES
z dne 19. marca 2002
o spremembah nekaterih prilog k Direktivi Sveta 2000/29/ES o ukrepih za preprečevanje vnosa in širjenja organizmov, škodljivih za rastline ali rastlinske proizvode, v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o ukrepih za preprečevanje vnosa in širjenja organizmov, škodljivih za rastline ali rastlinske proizvode, v Skupnosti [1], kakor je bila nazadnje spremenjena z Direktivo Komisije 2001/33/ES [2], in zlasti člena 14(c) Direktive,
ob upoštevanju dogovora med zadevnimi državami članicami,
ob upoštevanju naslednjega:
(1) Iz podatkov, ki jih je predložilo Združeno kraljestvo in temeljijo na posodobljenih raziskavah, je razvidno, da je treba spremeniti varovano območje, priznano za vrsto Dendroctonus micans Kugelan v Združenem kraljestvu.
(2) Iz podatkov, ki jih je predložilo Združeno kraljestvo o navzočnosti virusa beet necrotic yellow vein virus, je razvidno, da ni več primerno, da se ohranja varovano območje v celotnem Združenem kraljestvu za virus beet necrotic yellow vein virus, ampak ga je treba omejiti samo na Severno Irsko.
(3) Na podlagi podatkov, ki jih je predložila Italija, je treba spremeniti opis varovanih območij za Erwinia amylovora (Burr.) Winsl. et al. tako, da bo upošteval sedanjo razširjenost organizma.
(4) Opis varovanih območij za rastline gostiteljice vrste Erwinia amylovora (Burr.) Winsl. et al. glede posebnih zahtev, ki jih je treba izpolnjevati, je treba spremeniti tako, da bo upošteval sedanjo razširjenost organizma.
(5) Iz podatkov, ki jih je predložila Francija o navzočnosti vrste Matsucoccus feytaudi Duc. je razvidno, da ni več primerno ohranjati varovanega območja za ta organizem.
(6) Zato je treba Direktivo 2000/29/ES ustrezno spremeniti.
(7) Ukrepi iz te direktive so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
Priloge I, II, III in IV k Direktivi 2000/29/ES se spremenijo v skladu s prilogo iz te direktive.
Člen 2
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 31. marca 2002. O tem takoj obvestijo Komisijo.
Navedene predpise začnejo uporabljati od 1. aprila 2002.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice Komisiji nemudoma sporočijo besedila temeljnih predpisov nacionalne zakonodaje, sprejete na področju, ki ga ureja ta direktiva. Komisija o tem obvesti druge države članice.
Člen 3
Ta direktiva začne veljati tretji dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 19. marca 2002.

Labels: 20
16
6